CELEX: 31999D0514
Language: el
Date: 1999-07-23 00:00:00
Title: 1999/514/ΕΚ: Απόφαση της Επιτροπής, της 23ης Ιουλίου 1999, για τον καθορισμό της ημερομηνίας κατά την οποία μπορεί να αρχίσει η αποστολή από το Ηνωμένο Βασίλειο προϊόντων που προέρχονται από βοοειδή σύμφωνα με το βασιζόμενο στην ημερομηνία καθεστώς εξαγωγής δυνάμει του άρθρου 6 παράγραφος 5 της απόφασης 98/256/ΕΚ του Συμβουλίου [κοινοποιηθείσα υπό τον αριθμό Ε(1999) 2500]

Avis juridique important

|

31999D0514

1999/514/ΕΚ: Απόφαση της Επιτροπής, της 23ης Ιουλίου 1999, για τον καθορισμό της ημερομηνίας κατά την οποία μπορεί να αρχίσει η αποστολή από το Ηνωμένο Βασίλειο προϊόντων που προέρχονται από βοοειδή σύμφωνα με το βασιζόμενο στην ημερομηνία καθεστώς εξαγωγής δυνάμει του άρθρου 6 παράγραφος 5 της απόφασης 98/256/ΕΚ του Συμβουλίου [κοινοποιηθείσα υπό τον αριθμό Ε(1999) 2500]  

Επίσημη Εφημερίδα αριθ. L 195 της 28/07/1999 σ. 0042 - 0042

ΑΠΟΦΑΣΗ ΤΗΣ ΕΠΙΤΡΟΠΗΣτης 23ης Ιουλίου 1999για τον καθορισμό της ημερομηνίας κατά την οποία μπορεί να αρχίσει η αποστολή από το Ηνωμένο Βασίλειο προϊόντων που προέρχονται από βοοειδή σύμφωνα με το βασιζόμενο στην ημερομηνία καθεστώς εξαγωγής δυνάμει του άρθρου 6 παράγραφος 5 της απόφασης 98/256/ΕΚ του Συμβουλίου[κοινοποιηθείσα υπό τον αριθμό Ε(1999) 2500](1999/514/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2),την απόφαση 98/256/ΕΚ του Συμβουλίου, της 16ης Μαρτίου 1998, σχετικά με τα επείγοντα μέτρα για προστασία από τη σπογγώδη εγκεφαλοπάθεια των βοοειδών και σχετικά με την τροποποίηση της απόφασης 94/474/ΕΚ και την κατάργηση της απόφασης 96/239/ΕΚ(3), όπως τροποποιήθηκε τελευταία από την απόφαση 98/692/ΕΚ της Επιτροπής(4), και ιδίως το άρθρο 6 παράγραφος 5,Εκτιμώντας:(1) ότι, σύμφωνα με το άρθρο 6 παράγραφος 5 της απόφασης 98/256/ΕΚ, η Επιτροπή ορίζει την ημερομηνία κατά την οποία μπορεί να αρχίσει η αποστολή των προϊόντων που αναφέρονται στο παρόν παράρτημα, μετά τη διενέργεια κοινοτικών επιθεωρήσεων και αφού ενημερώσει τα κράτη μέλη·(2) ότι οι επιθεωρήσεις που πραγματοποιήθηκαν από τις υπηρεσίες της Επιτροπής στο Ηνωμένο Βασίλειο από 12 έως 16 Απριλίου 1999, ιδίως για την εξέταση του συστήματος των κτηνιατρικών ελέγχων σύμφωνα με τα άρθρα 6 και 7 και το παράρτημα ΙΙΙ της απόφασης 98/256/ΕΚ οδήγησαν στο συμπέρασμα ότι οι όροι τηρούνται ικανοποιητικά· ότι έχει προγραμματισθεί επιθεώρηση παρακολούθησης·(3) ότι, κατά το χρόνο έκδοσης της απόφασης 98/692/ΕΚ, η Επιτροπή ανάλαβε να υποβάλει, σύμφωνα με τη συνήθη πρακτική που ακολουθείται για τις εκθέσεις επιθεωρήσεων στα κράτη μέλη που συνέρχονται στο πλαίσιο της μόνιμης κτηνιατρικής επιτροπής, τα αποτελέσματα της επιθεώρησης που αναφέρεται στο άρθρο 6 παράγραφος 5 και τα συμπεράσματα που συνήγαγε από αυτά· ότι υποβλήθηκαν τα εν λόγω πορίσματα· ότι, για το σκοπό, η ημερομηνία ορίζεται κατά την 1η Αυγούστου 1999,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η ημερομηνία που αναφέρεται στο άρθρο 6 παράγραφος 5 της απόφασης 98/256/ΕΚ είναι η 1η Αυγούστου 1999.Άρθρο 2Η παρούσα απόφαση απευθύνεται στα κράτη μέλη.Βρυξέλλες, 23 Ιουλίου 1999.Για την ΕπιτροπήErkki LIIKANENΜέλος της Επιτροπής(1) ΕΕ L 395 της 30.12.1989, σ. 13.(2) ΕΕ L 62 της 15.3.1993, σ. 49.(3) ΕΕ L 113 της 15.4.1998, σ. 32.(4) ΕΕ L 328 της 4.12.1998, σ. 28.